Deg yixef wis kraḍ, d akenni ger yiḍrisen si tama n uwadem. Nwala-d deg-s amek i ibeddel deg yiḍrisen-nneɣ ama si tama n yisem d twuri-ines. Nufa-d belli imedyazen fkan azal i yiwudam igejdanen yerna yella wanda beddlen yineggura-agi si tama n yisem, am tmacahut n Zalgum i yuɣalen s yisem n Silyuna. Yella diɣ wanda i teɛdel tmacahut d tezlit am tmacahut n Mqidec bu-lehmum d tezlit-is Mqidec. Ayagi yettuɣal ɣer tsiwelt n teḥkayt di temnaḍt ɣer tayeḍ. Neẓra-d diɣ aglam n yiwudam amek i yettili di tmacahut ɣer tezlit, si tama n trudemt n tfekka d ṭṭbiɛa: Nufa-d belli imsawalen smersen s tuget aglam arusrid (ama di tmacahut ama di tezlit), rnu ɣer waya imedyazen fkan azal i uglam n yiwudam igejdanen mgal imsawalen n tmucuha i d-igelmen akk iwudam, yerna nerra tamawt belli d aɣanib n yimedyazen i dyufraren imi ismersen tugniwin n uɣanib am userwes d tumnayt d uwehhi ɣer wayen i yellan di tmetti; akken ad d-ssiwḍen timuɣliwin-nsen. Nwala-d diɣ adiwenni amek i yella di tmacahut ɣer tezlit, deg-s neẓra-d amek i yettbeddil seg wudem usrid ɣer wudem arusrid si tama n talɣa d umawal, tawelha ɣer tmacahut s udiwenni d wamek i yekcem uneggaru-agi ɣer tnefsit n yiwudam d ayen ur nettaf ara di tmacahut. Nessaweḍ deg uḥric-agi ɣer yigemmaḍ belli adiwenni di tmacahut yewwi udem usrid maca di tezlit d udem arusrid i yeṭṭuqten. Nufad diɣ amawal i smersen yimedyazen yemgarad ɣef win n tmacahut imi ineggura-agi sekcamen iman-nsen deg uɛiwed n tira n yiḍrisen, meḥsub smersen amawal yemgaraden ɣef winna n 68